Pelakon Attack On Titan Meninggal Dunia Pada Usia 30 Tahun
Pelakon dan penyanyi terkenal Jepun, Haruma Miura ditemui mati di rumahnya pada Sabtu yang lalu. Menurut media antarabangsa, pelakon yang popular dengan siri televisyen Last Cinderella itu mati kerana telah membunuh diri. Miura ditemui tergantung di rumahnya yang terletak di Minota, Tokyo pada Sabtu sekitar 1 petang waktu tempatan, Kejadian itu disedari oleh pengurusnya, yang datang ke rumah untuk memeriksanya setelah dia tidak tiba untuk bekerja seperti yang dijadualkan. Miura telah dihantar ke hospital namun malangnya dia gagal diselamatkan. Miura pernah tampil dalam drama televisyen seperti Bloody Monday, Last Cinderella, dan Gokusen, serta filem termasuk Koizora, Eien no Zero, dan Attack on Titan.